
花中之极品，雪里之孤菲。岁占百花之首，瓣开五福之瑞。铁血丹心风中侠，冰肌玉骨雪里魁。逆寒潮而秀色，洒冷月之清辉。从不炫香而香超芝兰，何曾斗艳而艳过桃李。名冠群芳兮，格高韵胜；气压百邪兮，志刚状毅。风惨惨、雨凄凄，枝枝清闲；霜重重，雪霏霏...
　　花中之极品，雪里之孤菲。岁占百花之首，瓣开五福之瑞。铁血丹心风中侠，冰肌玉骨雪里魁。逆寒潮而秀色，洒冷月之清辉。从不炫香而香超芝兰，何曾斗艳而艳过桃李。名冠群芳兮，格高韵胜；气压百邪兮，志刚状毅。风惨惨、雨凄凄，枝枝清闲；霜重重，雪霏霏，朵朵俏丽。冒清寒之境况，挺静逸之丰仪。
　　清癯貌，淡泊心。素英翦玉，绛萼铺锦。贞魂凝华，轻蕊摇金。植绮园而绚丽，映呤窗而缤纷。疏影横斜，俯清溪而弄姿；暗香浮动，耿寒月而销魂。悟得丹青标格，寒中萧疏；添来诗老风情，窗前点缀。王摩诘研冰以绘；孟浩然踏雪而寻。林和靖隐孤山以聊充妻室，赵师雄醉瑶圃而梦入仙境。岭以为名，广陵城外孤臣冢；吹而成调，黄鹤楼中玉笛声。
　　若夫，银河泻倩影，玉宇无埃尘。魂从庾岭来，梦向江乡寻。清风拂小院，幽香透寒门。户外赏花魁，庭前探春信。梅报平安福，花传如意春。
　　让梅遍神州，愿品启后人。

